
R E F E R A T   D E  A P R O B A R E
[bookmark: _Hlk188341400]privind aprobarea Listei de proiecte prioritare din Strategia Integrată de Dezvoltare Urbană a Municipiului Brad 2021-2027 finanțabile din Programul Regional Vest 
2021-2027 - OS 4.2. – IR 6.1.BC Școli și Licee


La nivelul Municipiului Brad a fost elaborată „Strategia Integrată de Dezvoltare Urbană a Municipiului Brad 2021-2027” (SIDU Brad), aprobată prin Hotărârea Consiliului Local nr. 168/2021. 
SIDU Brad cuprinde un portofoliu de proiecte structurat pe obiective strategice, obiective sectoriale, priorități, direcții de acțiune, proiecte, cu identificarea surselor de finanțare, inclusiv Programul Regional Vest 2021 – 2027. Acest portofoliu de proiecte reprezintă Lista generală de proiecte prioritare generate de obiectivele SIDU, pe baza căreia se întocmesc listele de proiecte prioritare pentru fiecare obiectiv strategic/intervenție regională a PR Vest 2021-2027. 
Prin Dispoziția Primarului nr. 795/2024 a fost numit Comitetul de implementare și monitorizare a Strategiei Integrate de Dezvoltare Urbană a Municipiului Brad 2021 - 2027 (CIM SIDU Brad) care are printre sarcini inclusiv selecția și prioritizarea proiectelor propuse în planul de acțiune al Strategiei de Dezvoltare a Urbană a Municipiului Brad 2021 - 2027.
Comitetul de implementare și monitorizare a Strategiei Integrate de Dezvoltare Urbană a Municipiului Brad (SIDU Brad) a elaborat Metodologia de selecție și prioritizare a proiectelor din Strategia Integrată de Dezvoltare Urbană a Municipiului Brad 2021-2027 cu finanțare prin Programul Regional Vest 2021-2027, conform modelului pus la dispoziție de către Agenția de Dezvoltare Regională (ADR) Vest, respectiv cel prevăzut în capitolul 4 al Documentului - cadru pentru verificarea strategiilor teritoriale integrate și a planurilor de mobilitate urbană durabilă în cadrul Programului Regional Vest 2021 – 2027. Acest document a fost supus atenției Consiliului Local al Municipiului Brad și aprobat prin H.C.L. nr. 105/2024. 
De asemenea, Comitetul de implementare și monitorizare a Strategiei Integrate de Dezvoltare Urbană a Municipiului Brad (SIDU Brad) a elaborat Metodologia de selecție și prioritizare a proiectelor din Strategia Integrată de Dezvoltare Urbană a Municipiului Brad 2021-2027 a realizat ierarhizarea proiectelor pe baza grilelor specifice de prioritizare, anexă la Metodologia de selecție și prioritizare.
În cadrul Programului Regional Vest 2021- 2027, pentru Obiectivul specific OS 4.2. - Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online, apelul de proiecte nr. PRV/556/PRV_P6/OP4/RSO4.2/PRV_A44 - PRV/6.1.BC/1.4 Școli și licee - Orașe HD fără ITI - este deschis până la data de 15 noiembrie 2025, fiind un apel necompetitiv, cu alocare regional pentru fiecare municipiul din Regiunea Vest. 
Astfel, Municipiului Brad i-a fost prealocată suma de 916.168 euro (4.560.042,99 lei).
În vederea depunerii cererilor de finanțare în cadrul acestui apel de proiecte a fost întocmită Lista de proiecte prioritare din Strategia Integrată de Dezvoltare Urbană a Municipiului Brad 2021 – 2027 finanțabile din Programul Regional Vest 2021 – 2027 – OS 4.2. – IR 6.1.BC Școli și Licee.
Lista cuprinde 3 proiecte și conține următoarele informații: titlu proiect, activități propuse, buget estimat în lei și euro, calendarul estimativ de implementare și gradul de maturitate al acestora.
În contextul celor de mai sus am inițiat prezentul proiect de hotărâre prin care am propus aprobarea Listei de proiecte prioritare din Strategia Integrată de Dezvoltare Urbană a Municipiului Brad 2021-2027 finanțabile din Programul Regional Vest 2021-2027 OS 4.2. – IR 6.1.BC Școli și Licee și îl supun spre dezbatere și aprobare plenului Consiliului Local al Municipiului Brad în forma prezentată.
            Invoc în susţinerea propunerii mele prevederile Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legii nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art. 129 alin. (1) și alin. (2) lit. b), alin. (4) lit. e) și alin. (14) din O.U.G. nr. 57/2019 privind Codul administrativ, cu modificările şi completările ulterioare.

